als_Latn dik_Latn sag_Latn
Kreu i Partisë Demokratike, Lulzim Basha gjatë fushatës së tij elektorale ka zhvilluar një takim me qytetarët në zonën e Kënetës në qytetin e Durrësit.
Në fjalën e tij Basha nuk kurseu dhe njëherë tjetër akuzat ndaj kryeministrit Edi Rama dhe ish- kreut të LSI, Ilir Meta.
Basha tha se ata nuk mbajtën asnjë premtim dhe të gjitha i kanë mashtrime.
“Rama flet për reformë shtetërore, por kush e pengoi Edi Ramën të mos rriste çmimin e naftës dhe të investonte tek fëmijët tanë? E pengoi vetja e tij se kohën e kishte. Shqipëria i njeh mirë atë dhe aleatin e tij, Ilir Metën. Ata nuk mbajtën asnjë premtim dhe të gjitha i kanë mashtrime. Sa herë e kam ftuar në debat, po pse nuk vjen? Nuk vjen se nuk ka çfarë t’u thotë shqiptarëve se premtoi 300 vende pune, por nuk i arriti”, u shpreh Basha.
Ai bëri thirrje qytetarëve që të bashkohen për të larguar sipas tij këtë të keqe.
“Të bashkohemi sepse në 25 qershor do ndalim këtë të keqe. Me programin ekonomik do krijohet punësim. Shqipëria do ketë një nga TVSH më të ulëta në botë”- tha Basha. (S.SH/Shuplaka)
als_Latn als_Latn als_Latn als_Latn als_Latn als_Latn